**Ministru kabineta noteikumu projekta**

**„Kārtība, kādā pašvaldībām 2015.gadā piešķir valsts budžeta dotāciju Valsts un pašvaldību vienoto klientu apkalpošanas centru izveidei reģionu un novadu nozīmes attīstības centros” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likums Par valsts budžetu 2015. gadam 56. pants |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Publisko pakalpojumu nodrošināšana sabiedrībai ir viens no valsts galvenajiem uzdevumiem. Publisko pakalpojumu sniegšanas pilnveidošana ir būtiska valsts pārvaldes modernizācijas un valsts pārvaldes strukturālo reformu sastāvdaļa un ir viena no valdības prioritātēm. Šobrīd pamatā institūcijas nodrošina pakalpojumu sniegšanu daudzos kabinetos klātienē, kas ir dārgākā pakalpojumu sniegšanas forma. Klientu vairākkārtēja nosūtīšana no viena speciālista pie otra un nelietderīga speciālistu darba laika izmantošana, kas neliecina par modernu un inovatīvu valsti, kurā kvalitāte, efektivitāte un ātrums spēlē centrālo lomu. Nav racionāli katrai iestādei uzturēt pēc atšķirīgiem principiem veidotus klientu apkalpošanas centrus, jo dažādu nozaru klientu apkalpošanas centru apvienošanas un optimizēšanas rezultātā ir iespējams samazināt ar pakalpojumu sniegšanu saistītās izmaksas vairākās pozīcijās: personu apkalpošanas nodrošināšanā, nekustamā īpašuma uzturēšanā, cilvēkresursu izmaksās, pakalpojumu pārvaldības nodrošināšanā, informācijas tehnoloģiju sistēmu un pakalpojumu sniegšanas infrastruktūras izveidē un uzturēšanā.Hierarhiski augstākajā ilgtermiņa attīstības plānošanas dokumentā „Latvijas ilgtspējīgas attīstības stratēģija līdz 2030. gadam” noteiktā telpiskās attīstības stratēģa iezīmē 21 reģionālas nozīmes attīstības centru – Kuldīga, Talsi, Tukums, Saldus, Dobele, Bauska, Ogre, Aizkraukle, Sigulda, Cēsis, Limbaži, Smiltene, Alūksne, Gulbene, Balvi, Preiļi, Līvāni, Ludza, Krāslava, Madona un Valka. Savukārt novadu nozīmes attīstības centrus nosaka reģionālā un vietējā līmeņa teritorijas attīstības plānošanas dokumentos”.Noteikumi nosaka kārtību, kādā Vides aizsardzības un reģionālās attīstības ministrija (turpmāk – VARAM) budžeta programmas 30.00.00 „Pašvaldību attīstības nacionālie atbalsta instrumenti” ietvaros paredzētās apropriācijas 919 739 *euro* apmērā piešķir dotāciju Valsts un pašvaldību vienoto klientu apkalpošanas centru (turpmāk – VPVKAC) tīkla izveidei **novadu un reģionālās attīstības centros** valsts pakalpojumu sniegšanai. VPVKAC tīkla izveide pašvaldībās nodrošinās pakalpojumu saņemšanu iedzīvotājiem un uzņēmējiem vienuviet. VARAM jauno politikas iniciatīvu ietvaros pamatojoties uz likumu par „Par vidēja termiņa budžeta ietvaru 2015., 2016. un 2017. gadam” tika piešķirts finansējums budžeta programmai 30.00.00 „Pašvaldību attīstības nacionālie atbalsta instrumenti”, tajā skaitā pasākumam „Publisko pakalpojumu pieejamības nodrošināšana saskaņā ar vienas pieturas aģentūras principu”. Paredzētais finansējums 2015. gadā ir 919 739 *euro*, 2016. gadā – 937 611 *euro* un 2017. gadā 940 394 *euro*.Pamatojoties uz piešķirto valsts budžeta dotācijas apmēru, projekta realizācija 2015. gadā, ieviešot VPVKAC 89 novadu un 21 reģionu attīstības centros, nav iespējama pilnā apmērā. VPVKAC tiks ieviesti saskaņā ar koncepcijā noteikto termiņu un ikgadējo piešķirtā valsts budžeta apmēru.Savukārt jautājums par papildus valsts budžeta līdzekļu piešķiršanu koncepcijas “Koncepcija par publisko pakalpojumu sistēmas pilnveidi” paredzēto pasākumu „VPVKAC tīkla attīstība nacionālas un reģionālās nozīmes centros” un „VPVKAC tīkla attīstība” īstenošanai skatāms 2017. gada valsts budžeta likumprojekta un 2017. - 2019. gada vidēja termiņa budžeta ietvara likumprojekta sagatavošanas procesā kopā ar visu ministriju un citu centrālo valsts iestāžu jauno politikas iniciatīvu pieteikumiem, ievērojot valsts budžeta finansiālās iespējas.Noteikumi paredz pieteikumu iesniegšanas kārtību valsts budžeta dotācijas saņemšanai, valsts budžeta dotācijas piešķiršanas kārtību un valsts budžeta dotācijas izlietošanas uzraudzības kārtību. Lai izvērtētu pašvaldības pieteikumus valsts budžeta dotācijas piešķiršanai, VARAM izveido komisiju un apstiprina tās nolikumu. Komisijā iekļauj VARAM, Latvijas Pašvaldību savienības un nevalstisko organizāciju pārstāvjus.Pašvaldību pieteikumu atlases kritēriji norādīti Ministru kabineta noteikumos, kā svarīgāko minot VPVKAC attālumu no tuvākā nacionālā vai reģionālās nozīmes attīstības centra. Pieteikuma atlases soļi:1. pieteikums iesniegts laikā;2. noformēts atbilstoši noteikumu pirmajam pielikumam;3. pašvaldības līdzfinansējuma apjoms ir ne mazāks kā 30 % vienreizējiem izdevumiem, un ne mazāks kā 50 % uzturēšanas izdevumiem. Procentuālā attiecība VARAM – pašvaldība ir noteikta 70% apmērā, atlikušais maksājums 30% apmērā veicams pašvaldībai. Savukārt, 50% uzturēšanas izmaksu segšana no VARAM puses noteikto ievērojot labas pārvaldības un sadarbības principus, kopīgā valsts un pašvaldību pakalpojumu sniegšanā iedzīvotājiem;4. gadījumā ja pieprasītais valsts budžeta finansējums pārsniedz pieejamo, tiek ņemts vērā kritērijs par VPVKAC attālumu no tuvākā centra.Izvērtējot potenciālās izmaksas klātienes klientu apkalpošanas pilnveidei valsts mērogā, prioritāri ir izvirzāma Valsts un pašvaldību vienoto klientu apkalpošanas centru izveide novadu nozīmes attīstības centros. Izvērsts izvērtēšanas un lēmums pieņemšanas process būs pieejams komisijas nolikumā, kas būs publiski pieejams VARAM.VARAM centralizēti nodrošina VPVKAC tīkla vienoto vizuālo identitāti (VPVKAC darbiniekiem lakatiņi, ēkas atpazīstamībai – sienas plāksnes), šim mērķim paredzot ne vairāk kā 2 % finansējumu no budžeta programmas 30.00.00 „Pašvaldību attīstības nacionālie atbalsta instrumenti” ietvaros piešķirtās valsts budžeta dotācijas apmēra.Saskaņā ar Ministru kabineta 2015. gada 10. janvāra rīkojumu Nr. 14 „Grozījumi Koncepcijā par publisko pakalpojumu sistēmas pilnveidi” (turpmāk - koncepcija) un likuma „Par valsts budžetu 2015. gadam” 56. pantā noteikto, plānots kopskaitā izveidot VPVKAC tīklu 89 novadu un 21 reģionālās attīstības centros. Piecdesmit VPVKAC paredzēts ieviest 2015. gadā, piešķirot valsts budžeta dotāciju 48 novadu un 2 reģionālās nozīmes attīstības centru izveidei un uzturēšanai. Koncepcija nosaka, ka par reģionālo attīstības centru izveidi lemj Ministru kabinets, izskatot VARAM iesniegto informatīvo ziņojumu. Pašvaldības līdzfinansējuma daļa VPVKAC izveidē ir noteikta līdz 30% no kopējām izmaksām. Likums par budžetu 2015. gadam nosaka deleģējumu tikai vienam gadam – 2015. gadam. Līdz ar to noteikumu projektā nav ietverama prasība par turpmākajos gados nepieciešamo valsts budžeta finansējumu centru izveidei.Saskaņā ar Ministru kabineta 10.01.2015. rīkojuma Nr. 14 „Grozījumi Koncepcijā par publisko pakalpojumu sistēmas pilnveidi” 1.1. apakšpunktā noteikto, ja nepieciešamā finansējuma apjoms šajā termiņā nav pieejams, tiek pārskatīti VPVKAC īstenošanas termiņi un rezultāti.VPVKAC ieviešami pašvaldību īpašumā esošā infrastruktūras objektā, to uzturēšanai valsts budžeta dotācijas apmērs nevar pārsniegt 300 *euro* mēnesī. Valsts un pašvaldības vienotā klientu apkalpošanas centra nodarbināto atlīdzības fonda nodrošināšanai valsts budžeta dotācija piešķirama šādā apmērā:1. pašvaldībām virs 20 001 iedzīvotāju – 1 000 *euro* mēnesī;2. pašvaldībām no 10 001 līdz 20000 iedzīvotājiem – 700 *euro* mēnesī;3. pašvaldībām līdz 10 000 iedzīvotāju – 500 *euro* mēnesī. Atlīdzība piešķirama maksimālā tās apmērā, neatkarīgi no iesaistīto darbinieku skaita. Ja kopējais finansējuma apmērs pašvaldību projektu pieteikumos tiek pārsniegts, VARAM veic finansējuma pārdali pieejamā valsts budžeta līdzekļu apmērā.Sadarbības līgumi starp VARAM par pakalpojumu sniegšanu VPVKAC telpās tiks slēgti ar Lauku atbalsta dienestu, Nodarbinātības valsts aģentūru, Pilsonības un migrācijas lietu pārvaldi, Uzņēmumu reģistru, Valsts ieņēmumu dienestu, Valsts sociālās apdrošināšanas aģentūru un Valsts zemes dienestu, kā noteikts Koncepcijā par publisko pakalpojumu sistēmas pilnveidi. Nebūs jāvēršas vairākās institūcijās un pakalpojumu centros, kā arī pašvaldību un valsts iestādēm tas sniegs iespēju efektīvāk un ekonomiskāk nodrošināt pakalpojuma saņemšanu iedzīvotājiem.Ekonomiskos ieguvumus veido administratīvā sloga samazinājums VPVKAC iestāžu klientiem. Administratīvā sloga samazinājums 89 novadu centros ir pamatots ar klientu laika ietaupījumu, nebraucot uz tuvāko reģionālo centru - vidēji 1,24 st. 21 un 9 nacionālās un reģionālās nozīmes attīstības centros administratīvais slogs arī samazināsies sinerģijas efekta dēļ: 1. bieži vien klienta vajadzība nosaka vairāku iestāžu saistīto pakalpojumu pieteikšanu; 2. VPVKAC apmeklētājs vienlaikus var būt dažādu iestāžu klients (piemēram, uzņēmējs, bērna aizbildnis, nekustamā īpašuma īpašnieks). Vēršoties VPVKAC vienas situācijas dēļ, klients var vienuviet atrisināt arī citas dzīves situācijas.Konservatīvi pieņemot, ka 5% gadījumos klients apvienos VPVKAC apmeklējumu divu pakalpojumu pieteikšanai, gadā tiek ietaupīti 8,2 milj. EUR. No IKP viedokļa katrs nodarbinātais iedzīvotājs „ražo” valstij nepilnus 10 EUR stundā. Ņemot vērā administratīvā sloga samazinājumu VPVKAC iestāžu klientiem, periodā no 2015. līdz 2020. gadam valsts IKP var pieaugt par 43,3 milj. EUR. |
| 3. | Projekta izstrādē iesaistītās institūcijas | Latvijas Pašvaldību savienība |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, ko skar šis noteikumu projekts, aptver pilnīgi visus Latvijas iedzīvotājus, pašvaldības un tajās nodarbinātos.  |
| 2. | Tiesiskā regulējuma ietekme uz tautsaimniecību un administratīvo slogu | Pašvaldību iedzīvotājiem pašvaldību administratīvajā teritorijā tiks nodrošināta valsts un pašvaldību pakalpojumu saņemšana klātienē. |
| 3. | Administratīvo izmaksu monetārs novērtējums | Informācijas sniegšanas pienākumi VARAM (noteikumu projekta 10., 12., 17. un 24. punkts) administratīvās izmaksas ir 2262,5 *euro* apmērā (pēc formulas, (izmaksas x laika patēriņš) x (iesaistīto cilvēku skaits x cik bieži tas jādara).Aprēķins: C = (f x l) x (n x b), kur:F- ir informācijas sniegšanas pienākumu izpildes izmaksas - 1\*50:1. Komisija saņem/ apkopo pieteikumus; (10)2. Komisija pieprasa papildus informāciju no pašvaldībām; (12)3. Komisija nosūta rīkojumu pašvaldībai; (15)4. Komisija nosūta lēmumu par atteikumu valsts budžeta dotācijai; (17)5. Komisija apkopo iesniegtos pārskatus. (24)L - laika patēriņš (atbilstoši [Centrālās statistikas mājas lapas](http://www.csb.gov.lv/statistikas-temas/darbaspeka-izmaksas-galvenie-raditaji-30319.html) „Darbaspēka izmaksas” + pie identificētām darbaspēka izmaksām pieskaitīts klāt 25% (pieskaitāmās izmaksas) – 9,05; N – komisijas darbinieki – 5; B – biežums informācijas sniegšanai gada laikā – 1.(9,05\*1)\*(50\*1)=45,25 EUR; 452,5\*5=2262,5 EUR |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  919739 | 0 | 937611 | 940394 | 940394 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | Nav precīzi aprēķināms | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 2. Budžeta izdevumi: |  |  |  |  |  |
| 2.1. valsts pamatbudžets | 919739 | 0 | 937611 | 940394 | 940394 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | Nav precīzi aprēķināms | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 |  |  |  |  |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar likumu „Par valsts budžetu 2015. gadam” un likumu „Par vidēja termiņa budžeta ietvaru 2015., 2016. un 2017. gadam”, Vides aizsardzības un reģionālās attīstības ministrijai Valsts un pašvaldību vienoto klientu apkalpošanas centru izveidei paredzēts finansējums 2015.gadā 919 739 *euro*, 2016. gadā 937 611 *euro* un 2017. gadā 940 394 *euro*. Savukārt Ministru kabineta 2015. gada 17. marta (prot. Nr. 15, 30.§) sēdē tik apstiprinātā valsts budžeta izdevuma bāze 2018. gadam, kur minētā pasākuma paredzētā finansējuma apmērs 940 394 *euro.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbilstoši Ministru kabineta 2009. gada 15. decembra instrukcija Nr. 19 33. punktā noteiktajam nav iespējams precīzi aprēķināt tiesību akta projekta ietekmi uz pašvaldību budžeta līdzekļiem, jo katras pašvaldības pieteikums satur individualizētus aprēķinus pieprasot pašvaldību budžetu un investīciju apjomus.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Publikācija VARAM mājaslapā.Tikšanās ar Latvijas Pašvaldības savienības pārstāvjiem un informācijas sniegšana pašvaldībās.Informācijas sniegšana 2015. gada 15. janvāra Daugavpils cietokšņa attīstības padomē.Informācijas sniegšana 2015. gada 3. marta Latvijas Pašvaldību arodbiedrību savienības sanāksmē.Informācijas sniegšana 2015. gada 10. aprīlī Latvijas pašvaldību izpilddirektoru sēdē. |
| 2. | Sabiedrības līdzdalība projekta izstrādē | Publikācija par projektu VARAM mājaslapā 2015. gada 11. februārī |
| 3. | Sabiedrības līdzdalības rezultāti | No sabiedrības mērķgrupām nav saņemti priekšlikumi vai iebildumi, ko skar šis noteikumu projekts |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav paredzama ietekme uz institucionālo struktūru, kā arī tas neietekmēs iesaistīto institūciju cilvēkresursus. |
| 3. | Cita informācija | Nav |

Anotācijas IV, un V. sadaļa – projekts šo jomu neskar.

Vides aizsardzības un reģionālās

attīstības ministrs K.Gerhards

**Iesniedzējs:**

Vides aizsardzības un

reģionālās attīstības ministrs K.Gerhards

**Vīza:**

valsts sekretārs G.Puķītis

29.04.2015 11:59

N. Lauskis, 66016545

normunds.lauskis@varam.gov.lv